ZAPISNIK

24. sjednice Vijeća Mjesnog odbora Kupinečki Kraljevec I.,
održane 26. travnja 2023. godine,

 s početkom u 20,00 sati
Nazočni članovi Vijeća: Žarko Vučak, Ivana Pogačić, Stjepan Barić, Darko Pereković i Lucija Josipović (od 1. točke dnevnog reda).
Zapisnik vodi: Lidija Špišić, stručni referent za rad tijela mjesne samouprave.
Predsjedava Žarko Vučak, predsjednik Vijeća.
         Predsjednik Vijeća, pozdravlja nazočne, konstatira da sjednici nazoči 4 od 5 članova Vijeća  što znači da Vijeće može pravovaljano odlučivati te otvara 24. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik 23. sjednice. Bez rasprave, jednoglasno (4 “za”), Vijeće prihvaća tekst zapisnika 23. sjednice.      
      Budući da nema prijedloga za izmjenu i dopunu, Predsjednik Vijeća daje prijedlog dnevnog reda na glasovanje. 
      Vijeće je jednoglasno (4 ”za”) usvojilo 
dnevni red:
1. Prijedlog zaključka o potrebi donošenja Odluke o izmjenama i dopunama Prostornog plana Grada Zagreba

2. Rasprava o organizaciji manifestacije „Ivanje u Kupinečkom Kraljevcu“

3. Rasprava o potencijalnoj lokaciji za dječji vrtić na području Mjesnog odbora Kupinečki Kraljevec I.

4. Obavijesti, pitanja i prijedlozi

Ad 1) Prijedlog zaključka o potrebi donošenja Odluke o izmjenama i dopunama Prostornog plana
           Grada Zagreba
        Predsjednik Vijeća, Žarko Vučak podsjeća da je Vijeće Mjesnog odbora na prethodnoj sjednici raspravljalo o potrebi izmjene Prostornog plana Grada Zagreba. Radnu verziju prijedloga izmjena prezentirala je potpredsjednica, Ivana Pogačić. Ističe da Vijeće ovim zaključkom traži dopunu Odluke iz 2020. ili da se donese nova Odluka o izradi izmjena i dopuna Prostornog plana.
(Članica Vijeća, Lucija Josipović nazoči sjednici.)

Konstatira da su članovi Vijeća primili Prijedlog zaključka u pisanom obliku te otvara raspravu.

        Potpredsjednica Vijeća, Ivana Pogačić je mišljenja da bi  točku 2. Prijedloga zaključka trebalo dopuniti sa zaključkom koji je donesen 2020., odn. sa zahtjevima Vijeća iz prethodnih saziva. U traženju bi  osim izmjena i dopuna trebalo upozoriti na nepravilnosti u Prostornom planu.
Nakon rasprave u kojoj su sudjelovali svi članovi Vijeća, predsjednik, Žarko Vučak povlači Prijedlog budući da nema konsenzusa za donošenje Zaključka te da se nakon cjelovite rasprave o istom može konstatirati da  materijal nije cjelovit za odlučivanje, odn. treba ga doraditi.
Ad 2) Rasprava o organizaciji manifestacije „Ivanje u Kupinečkom Kraljevcu“
       Predsjednik Vijeća daje riječ članici Vijeća, Luciji Josipović. 
Lucija Josipović informira članove Vijeća da je Centru za kulturu Novi Zagreb za troškove organizacije „Ivanje u Kupinečkom Kraljevcu“ odobreno 10.000,00 kn te o mogućim izvoditeljima programa i naknadama. 
       Žarko Vučak iznosi da ima informaciju da je Vijeće Gradske četvrti Brezovica odobrilo sredstva za najam šatora za potrebe organizacije manifestacija u Gradskoj četvrti Brezovica u 2023.
Ad 3) Rasprava o potencijalnoj lokaciji za dječji vrtić na području Mjesnog odbora Kupinečki 
          Kraljevec I.

          Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku, obrazlaže isti te otvara raspravu.

          Nakon kraće rasprave u kojoj su sudjelovali svi članovi Vijeća, predsjednik daje Prijedlog na glasovanje.

          Vijeće je jednoglasno (5 „za“) donijelo

ZAKLJUČAK

o prijedlogu lokacije za izgradnju dječjeg vrtića u Kupinečkom Kraljevcu

1. Vijeće Mjesnog odbora Kupinečki Kraljevec I. potaknuto velikim problemima roditelja s ovog područja s upisom djece u dječje vrtiće i najavama ubrzane gradnje dječjih vrtića u Gradu, razmotrilo je mogućnosti izgradnje vrtića na zemljištu u vlasništvu Grada na području ovog Mjesnog odbora i donijelo Zaključak o prijedlogu lokacija za izgradnju dječjeg vrtića na području Mjesnog odbora. 

2. Vijeće predlaže da se dječji vrtić izgradi na česticama  k.č. br. 947/11 i 947/13 k.o. Kupinečki Kraljevec. Katastarska čestica 947/13   je u vlasništvu Grada, a kako se na njoj nalazi i objekt za koji je izdano rješenje za rušenje, smanjili bi se troškovi vezani za komunalne doprinose. Katastarska čestica 947/11 je u vlasništvu mjesne samouprave, no u posjedu je Vodoopskrbe i odvodnje d.o.o. Izgradnjom nove prepumpne stanice u Grančarskoj ulici, postrojenje starog lokalnog vodovoda na  predmetnoj parceli više nije u funkciji te Vijeće traži od Gradskog ureda za mjesnu samoupravu, civilnu zaštitu i sigurnost da  zatraži očitovanje od Vodoopskrbe i odvodnje d.o.o. perspektivu korištenja navedene čestice, odnosno može li ju Grad koristiti za izgradnju dječjeg vrtića ili ju privesti nekoj drugoj svrsi. 
3. Vijeće kao drugu potencijalnu lokaciju predlaže k.č b. 892/2  k.o. Kupinečki Kraljevec također u vlasništvu Grada Zagreba.

4. Ovaj Zaključak dostavlja se Vijeću Gradske četvrti Brezovica na dalje postupanje.

O b r a z l o ž e n j e

Vijeće Mjesnog odbora Kupinečki Kraljevec I. potaknuto velikim problemima roditelja s ovog područja s upisom djece u dječje vrtiće i najavama ubrzane gradnje vrtića u Gradu, razmotrilo je mogućnosti izgradnje dječjeg vrtića na zemljištu u vlasništvu Grada na području ovog Mjesnog odbora i donijelo Zaključak o prijedlogu lokacija za izgradnju dječjeg vrtića na području Mjesnog odbora. 
Vijeće je ustanovilo da postoje dvije lokacije sa zemljištem u vlasništvu Grada Zagreba koje bi se mogle iskoristiti za gradnju dječjeg vrtića. 

Prva lokacija je uz županijsku cestu na dvije k.č. koje bi se objedinile u jednu (k.č. br. 947/11 i 947/13 k.o. Kupinečki Kraljevec). Na k.č. 947/13 nalazi se objekt stare trgovine za koji je izdano rješenje za rušenje. Na k.č. 947/11 nalazi se postrojenje strog lokalnog vodovoda koje više nije u funkciji nakon izgradnje nove prepumpne stanice u Grančarskoj ulici. Katastarska čestica 947/11 je nakon predaje lokalnog vodovoda  tadašnje Mjesne zajednice Kupinečki Kraljevec Vodoopskrbi i odvodnji d.o. o. na upravljanje prešla u posjed Vodoopskrbi i odvodnji. Kako, prema našim saznanjima, postojeće postrojenje i sabirni bunari na navedenoj čestici više nisu u funkciji, Vijeće traži od Gradskog ureda za mjesnu samoupravu, civilnu zaštitu i sigurnost da  zatraži očitovanje od Vodoopskrbe i odvodnje d.o.o. o perspektivi korištenja navedene čestice, odnosno može li ju Grad koristiti za izgradnju dječjeg vrtića ili ju privesti nekoj drugoj svrsi.
Vijeće kao drugu potencijalnu lokaciju predlaže k.č br. 892/2  k.o. Kupinečki Kraljevec. Radi se o čestici koja se nalazi zapadno od ulice Ograja. Treba napomenuti da bi se zbog neposredne blizine  k.č. 947/13 mogla koristiti kao parking za potrebe dječjeg vrtića. 

Ad 4) Obavijesti, pitanja i prijedlozi
          Stjepan Barić traži da se izvrši šodranje puteva Bukovec i Kukelnjak budući da već duži niz godina nisu održavani. Napominje da Zagrebačke ceste nikad nisu dovršile šodranje puta Bukovec prema ugovornom troškovniku iz Plana komunalnih aktivnosti Gradske četvrti Brezovica još iz prethodnog mandata te da u ulici  Banovke treba urediti grabe i bankine.
          Darko Pereković traži  šodranje neimenovanog odvojka ulice Trsišće.

          Ivana Pogačić navodi da bi trebalo šodrati kolnike ulica Brebernička cesta II i IV odvojak.

          Stjepan Barić iznosi potrebu rješavanja problema zapuštenih imanja u naselju Starjak.          
          Žarko Vučak informira članove Vijeća da je izabran izvođač za rekonstrukciju ulice Starjak, a vezano uz rekonstrukciju Grančarske ulice nije uspio saznati jesu li pribavljene sve suglasnosti na projekat.
           Dovršeno u 21,20 sati.
        Zapisnik vodila:
          Lidija Špišić      
     KLASA: 024-08/23-003/856
     URBROJ: 251-13-11-8/005-23-2
     Kupinečki Kraljevec, 26. travnja 2023. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
